استاد بخاري

شجرو 
استاد بخاريءَ  جو حسب نسب يا  شجرو اچ شريف جي سيد جلال الدين شير شاھ سرخ پوش بخاري سان ملي ٿو.

 تعليم ۽ خدمتون 

1944ع ۾ سنڌي فائنل پاس ڪري، 1947ع ۾ تعليم کاتي ۾ استاد مقرر ٿيو. 1964ع ۾ سنڌ يونيورسٽيءَ مان سنڌي ادب ۾ ايم. اي ڪيائين. 1967ع ۾ گورنمينٽ ڪاليج لاڙڪاڻي ۾ ليڪچرر مقرر ٿيو ۽ آخر ۾ پروفيسر جي عهدي تان رٽائر ڪيائين.

 شاعري جا مجعوعا 

پاڻ سنڌي ٻوليءَ جي بهترين ۽ جديد سنڌي شاعرن ۾ پهرينءَ صف جو شاعر هو. کيس سنڌي ادب ۽ شاعري جي خدمتن عيوض سندس وفات کان پوءِ 2009ع ۾ حُڪومت پاڪستان  طرفان پرائيڊ آف پرفارمنس جو تمغو ڏنو ويو.https://en.wikipedia.org/wiki/Pride_of_Perform nce_Awards_(2000%E2%80%9309)KARACHI: Karachiites observe Pakistan Day in festive mood amid peace - DAWN.COM . سيد عبدالله شاهه جي وڏ وزارت دوران مڃتا طور گورنمينٽ ڊگري ڪاليج دادو جو نالو سندس نالي استاد بخاري ڊگري ڪاليج دادو طور منسوب ڪيو ويو. سندس شاعريءَ جا ڪيترائي مجموعا ڇپيل آهن جيڪي هيٺيان آهن:
’گيت اسان جا جيت اسان جي‘ (1971ع)
’هي گيت گلابي ٻارن جا‘ (1980ع)
’اوتون جوتون‘ (1985ع)
’ڪوڪڻ يا ڪلياڻ‘ (1986ع)
’سوچون، ڀڻڪا، واڪا‘ (1990ع)
’لهر لهر دريا‘ (1990ع)
’ڪاري ڪڪر هيٺ‘ (1991ع)
’ڌرتي سرتي‘ (1991ع)، ’زندگي زندگي‘ (1992ع)
’نه ڪم نبريو نه غم نبريو‘ (1993ع)
’جستجو لاتقنطو‘ (1993ع)
’ماندي ٿيءُ نه مارئي‘(1994ع)
’ولولو ۽ ووڪ‘ (1994ع)
’ميلا ملهالا‘ (1996ع)
’وطن ۽ ويساهه‘ (1997ع)
’گلدستي ۾ گيت‘ (2007ع)
’بخاريءَ جا قطعا‘ (2008ع)،
’پير نه هٽن پوئتي‘ (2007ع)
’ڌوڙ دل تي درد جي‘ (2007ع)
گهڙيا سي چڙهيا‘ (2007ع)
’هي گجرا هي گولا‘ (1997ع)
’هڙئي هيج وطن جا‘ (1998ع)
’لهري لهري ۾ لالاڻ‘ (1998ع)
’ڳائي پيو جاڳائي پيو‘ (1999ع) ۽
’تڙ تڙ تيڏيان ڳالهيان‘ (سرائڪي شاعري 2001ع).

استاد بخاريءَ جي شاعريءَ جي لغت ”اکر اکر آرسي“ عنوان سان عزيز ڪنگراڻيءَ تيار ڪئي آهي، جيڪا سنڌي لئنگئيج اٿارٽيءَ 2009ع ۾ ڇپائي پڌري ڪئي آهي.

 وفات 

سنڌي زبان جو هيءُ ٻهڳڻو شاعر آخري عمر ۾ ڪئنسر جي موذي مرض ۾ وٺجي ويو ۽ انهيءَ مرض سبب 9 آڪٽوبر 1992ع تي ڪراچيءَ جي اسپتال ۾ وفات ڪيائين. 10 آڪٽوبر 1992ع تي دادوءَ ۾ دفن ٿيو.

 شخصيت 

سندس شخصيت ۽ فن تي تاج جويي جو ”قوم چوي ٿي ٻول“ نالي ڪتاب سنڌي ساهت گهر، حيدرآباد پاران 1993ع ۾ ڇپجي پڌرو ٿيو. سندس زندگيءَ ۽ فن تي ٻيو اهم ڪتاب نوجوان اديب علي دوست عاجز ”آديسي استاد“ نالي لکيو آهي، جيڪو روشني پبليڪيشن ڪنڊياري پاران سال 2005ع ۾ ڇپيو آهي. ان کان سواءِ استاد بخاريءَ جي نثري لکڻين، انٽرويوئن، مهاڳ وغيره تي مشتمل ڪتاب آزاد انور ڪانڌڙي ترتيب ڏئي ”سمي دريا، سمي صحرا“ عنوان سان ڪويتا پبليڪيشن پاران 2007ع ۾ ڇپايو آهي. استاد بخاري جي فن ۽ شخصيت تيعزيز ڪنگراڻي جو لکيل ڪتاب "عشق عقل استاد" جوت پبليڪيشن ڪراچي پاران 2018ع ۾ ڇپيو آهي. استاد بخاريءَ جا ڪلام جهر جهنگ فنڪار ڳائين ٿا ۽ سنڌ جو بيحد مقبول شاعر آهي.

 مڃتا 

استاد بخاري پروفيشنل حساب سان سورنهن سال ٻارڙن جي تربيت ڪرڻ کان پوءِ پهريون سيڪنڊري اسڪول ٽيچر ۽ 1963ع ۾ ليڪچرار ٿيو. هن دوران هن ڊگري ڪاليج لاڙڪاڻو ۽ ڊگري ڪاليج دادو ۾ خدمتون سرانجام ڏنيون. ليڪچرار کان پوءِ اسسٽنٽ پروفيسر به بڻيو، جنهن تان 60 سالن جي ڄمار ۾ رٽائر ڪيائون. سندن علمي خدمتن عيوض سنڌ سرڪار ڊگري ڪاليج دادو جو نالو استاد بخاري ڊگري ڪاليج رکيو آهي. کيس وفات کان پوءِ 2009ع ۾ ادبي خدمتن عيوض حڪومت پاڪستان تمغهءِ حُسن ڪارڪردگي ڏنو.Pride of Performance Awards (2000–09) - Wikipedia

استاد بخاري نه صرف لائق استاد ۽ سٺو شاعر هيو، پر هُو هڪ سٺو موسيقار پڻ هو. هن پنهنجي ڪيترن ئي گيتن جون ڌنون ترتيب ڏنيون. استاد سموري حياتي شاعري جي جھول ۾ تازا توانا گيت ڀيٽا ڏنا. استاد بخاري بلڊ ڪينسر جهڙي موذي مرض ۾ مبتلا ٿي چڪو هيو. موت سان وڙهندي استاد لنڊن مان بلڊ ٽرانفريشن به ڪرائي، نيٺ 9 آڪٽوبر 1992ع تي استاد لاڏاڻو ڪري ويو. ڪيترائي سال گذري چڪا آهن تڏهن به استاد جي شاعريءَ ساڳي پاٻوه ۽ شوق سان پڙهي ويندي آهي.

 خارجي ڳنڍڻا 

وائس آف سنڌ  (ذريعو)
استاد بخاري ڊاٽ ڪام 

 حوالا 

زمرو:اھي صفحا جيڪي سانچن جي سڏن ۾ ٻٽيون شيون استعمال ڪن ٿا
زمرو:ڄاڻخانو ليکڪ ۾ غلط استعمال ڪيل پيراميٽر
زمرو:سنڌي شاعر
زمرو:سنڌي ليکڪ
زمرو:سنڌي ماڻھو
زمرو:سنڌ جا جديد شاعر
زمرو:ويبيڪ ڳنڍڻن سان ويب آرڪائيو سانچو
زمرو:1930ع جون پيدائشون
زمرو:1992ع جون فوتگيون
زمرو:1996ع جون وفاتون
زمرو:Biography template using bare URL in website parameter